
 14.3.2022
 BG
 Официален вестник на Европейския съюз
 L 85/6
 РЕГЛАМЕНТ ЗА ИЗПЪЛНЕНИЕ (ЕС) 2022/415 НА КОМИСИЯТА
 от 11 март 2022 година
 за разрешаване на употребата на ябълчна киселина, лимонена киселина, получена от Aspergillus niger DSM 25794 или CGMCC 4513/CGMCC 5751 или CICC 40347/CGMCC 5343, сорбинова киселина и калиев сорбат, оцетна киселина, натриев диацетат и калциев ацетат, пропионова киселина, натриев пропионат, калциев пропионат и амониев пропионат, мравчена киселина, натриев формат, калциев формат и амониев формат, и млечна киселина, получена от Bacillus coagulans (LMG S-26145 или DSM 23965), Bacillus smithii (LMG S-27890) или Bacillus subtilis (LMG S-27889), и калциев лактат като фуражни добавки за всички животински видове
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с Директива 70/524/ЕИО беше разрешена безсрочната употреба на DL-ябълчна киселина, лимонена киселина, сорбинова киселина и калиев сорбат, оцетна киселина, натриев диацетат и калциев ацетат, пропионова киселина, натриев пропионат, калциев пропионат и амониев пропионат, мравчена киселина, натриев формат, калциев формат и амониев формат, както и млечна киселина и калциев лактат като фуражни добавки за всички животински видове. Впоследствие посочените добавки бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) 1831/2003 във връзка с член 7 от същия регламент бяха подадени заявления за повторна оценка на DL-ябълчна киселина, лимонена киселина, получена от Aspergillus niger DSM 25794 или CGMCC 4513/CGMCC 5751 или CICC 40347/CGMCC 5343, сорбинова киселина и калиев сорбат, оцетна киселина, натриев диацетат и калциев ацетат, пропионова киселина, натриев пропионат, калциев пропионат и амониев пропионат, мравчена киселина, натриев формат, калциев формат и амониев формат, и млечна киселина, получена от Bacillus coagulans (LMG S-26145 или DSM 23965), Bacillus smithii (LMG S-27890) или Bacillus subtilis (LMG S-27889), и калциев лактат като фуражни добавки за всички животински видове.
 (4)
 Заявителите поискаха добавките да бъдат класифицирани в категория „технологични добавки“ и във функционална група „консерванти“ или „регулатори на киселинността“. Заявленията бяха придружени от данните и документите, изисквани съгласно член 7, параграф 3 от Регламент (ЕО) No 1831/2003.
 (5)
 В становището си от 29 януари 2014 г. (3) Европейският орган за безопасност на храните („Органът“) заключи, че при предложените условия на употреба DL-ябълчната киселина не се отразява неблагоприятно върху здравето на животните и безопасността на потребителите, нито върху околната среда. Той също така заключи, че добавката дразни кожата, лигавиците и очите, както и че експозицията